|  |
| --- |
| Republika Hrvatska  Trgovački sud u Osijeku  Ured predsjednika suda  Osijek, Zagrebačka 2  Poslovni broj: Su-113/2024-3  U Osijeku 22. srpnja 2024. |

|  |
| --- |
| Sukladno članku 160. Zakona o državnim službenicima ("Narodne novine" broj 155/2023, 85/2024, dalje: ZDS), uz prethodno odobrenje Ministarstva pravosuđa, uprave i digitalne transformacije Klasa: 119-03/24-04/34, Urbroj: 514-08-03-04/04-24-15 od 17. lipnja 2024., Trgovački sud u Osijeku raspisuje |

**JAVNI NATJEČAJ**

za prijam u državnu službu na neodređeno vrijeme

**Trgovački sud u Osijeku**

**Sudski odjel**

**Radno mjesto:**

Sudski savjetnik (m/ž) - radno mjesto I. vrste zvanja,

- 1 izvršitelj

- na neodređeno vrijeme.

**Stručni uvjeti**:

- razina 7.1. sv HKO-a pravne struke,

- položen pravosudni ispit.

Osim navedenih uvjeta, kandidati moraju ispunjavati i opće uvjete za prijam u državnu službu, propisane odredbama članka 52. ZDS-a.

U državnu službu ne može biti primljena osoba za čiji prijam postoje zapreke iz članka 54. ZDS-a.

Kandidat/kinja se prima u državnu službu na neodređeno vrijeme, uz obvezni probni rad od tri (3) mjeseca.

Na javni natječaj mogu se javiti osobe oba spola.

Izrazi koji imaju rodno značenje u ovom tekstu javnog natječaja odnose se jednako na muški i ženski spol.

U prijavi na javni natječaj navode se osobni podaci podnositelja prijave (ime, adresa stanovanja, broj telefona, odnosno broj mobitela, po mogućnosti e-adresa) i naziv radnog mjesta na koje se prijavljuje.

Prijavu je potrebno vlastoručno **potpisati**.

Uz prijavu kandidati su dužni priložiti:

– životopis,

– dokaz o hrvatskom državljanstvu (preslika osobne iskaznice, vojne iskaznice, putovnice ili domovnice),

– dokaz o stečenoj stručnoj spremi (preslika diplome),

– dokaz o radnom iskustvu ako ga kandidat ima, odnosno: elektronički zapis ili potvrda o podacima evidentiranim u bazi podataka Hrvatskog zavoda za mirovinsko osiguranje, uvjerenje poslodavca o radnom iskustvu na odgovarajućim poslovima (ugovor o radu ili rješenje o rasporedu na radno mjesto ili drugi dokaz iz kojeg je vidljivo na kojim poslovima je kandidat radio),

– uvjerenje/potvrda o položenome pravosudnom ispitu.

Isprave se prilažu u neovjerenom presliku, a prije izbora kandidat će predočit izvornik. Prijava i svi prilozi moraju biti pisani na hrvatskom jeziku i latiničnom pismu.

Izabrani kandidat pozvat će se da u primjerenom roku, a prije donošenja rješenja o prijmu u državnu službu, dostavi uvjerenje nadležnog suda da se protiv njega ne vodi kazneni postupak, uvjerenje o zdravstvenoj sposobnosti za obavljanje poslova radnog mjesta i izvornike drugih dokaza o ispunjavanju formalnih uvjeta, uz upozorenje da se nedostavljanje traženih isprava smatra odustankom od prijma u državnu službu

Rok za podnošenje prijava na javni natječaj je **osam** dana od objave na mrežnim stranicama Ministarstva pravosuđa, uprave i digitalne transformacije <https://mpudt.gov.hr/>, a podnosi se neposredno ili poštom na adresu: Trgovački sud u Osijeku, Zagrebačka ulica 2, Osijek, s naznakom: »Prijava na javni natječaj za radno mjesto sudski savjetnik«

Potpunom prijavom smatra se ona koja sadrži sve podatke i priloge navedene u javnom natječaju.

Osoba koja nije podnijela pravodobnu ili potpunu prijavu ili ne ispunjava formalne uvjete iz javnog natječaja, ne smatra se kandidatom u postupku.

Osobe koje prema posebnim propisima ostvaruju pravo prednosti pri zapošljavanju moraju se u prijavi pozvati se na to pravo, odnosno uz prijavu priložiti svu propisanu dokumentaciju prema posebnom zakonu.

Kandidat/kinja koji/a može ostvariti pravo prednosti kod prijama u državnu službu sukladno:

- članku 101. Zakona o hrvatskim braniteljima iz Domovinskog rata i članova njihovih obitelji („Narodne novine“, 121/17, 98/19, 84/21),

- članku 48.f Zakona o zaštiti vojnih i civilnih invalida rata („Narodne novine“, broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19),

- članku 47. Zakona o civilnim stradalnicima iz Domovinskog rata („Narodne novine“, broj 84/21),

- članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“, broj 157/13, 152/14, 39/18, 32/20),

- članku 22. Ustavnog zakona o pravima nacionalnih manjina („Narodne novine“, broj 155/02, 47/10, 80/10, 93/11), dužan/a se u prijavi na javni natječaj pozvati na to pravo te ima prednost u odnosu na ostale kandidate samo pod jednakim uvjetima.

Kandidat/kinja koji/a se poziva na pravo prednosti pri zapošljavanju u skladu s člankom 101. Zakona o hrvatskim braniteljima iz Domovinskog rata i članovima njihovih obitelji i člankom 47. Zakona o civilnim stradalnicima iz Domovinskog rata, uz prijavu na natječaj dužan/a je priložiti, pored dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: <https://branitelji.gov.hr/zaposljavanje-843/843>.

Kandidat/kinja koji/a se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom uz prijavu na natječaj dužan/a je, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Kandidat/kinja koji/a se poziva na pravo prednosti pri zapošljavanju u skladu sa člankom 22. Ustavnog zakona o pravima nacionalnih manjina uz prijavu na natječaj, pored dokaza o ispunjavanju traženih uvjeta, nije dužan/a dokazivati svoj status pripadnika nacionalne manjine.

Izabrani/a kandidat/kinja bit će pozvan/a da u primjerenom roku, a prije donošenja rješenja o prijmu u državnu službu, dostavi uvjerenje nadležnog suda da se protiv njega ne vodi kazneni postupak, uvjerenje o zdravstvenoj sposobnosti za obavljanje poslova radnog mjesta i izvornike drugih dokaza o ispunjavanju formalnih uvjeta, uz upozorenje da se nedostavljanje traženih isprava smatra odustankom od prijma u državnu službu.

Komisiju za provedbu javnog natječaja (u nastavku teksta: Komisija) imenuje Predsjednica Trgovačkog suda u Osijeku.

Komisija utvrđuje listu kandidata prijavljenih na javni natječaj, koji ispunjavaju formalne uvijete, čije su prijave pravodobne i potpune i kandidate s te liste upućuje na testiranje odnosno intervju. Obavijest osobama koje se ne smatraju kandidatima prijavljenim na javni natječaj dostavlja se kandidatima na adresu elektroničke pošte navedenu u prijavu, a iznimno pisanim putem.

Testiranje se sastoji od provjere znanja, sposobnosti i vještina kandidata (pisani dio testiranja) i razgovora Komisije s kandidatima (intervju).

Kandidat/kinja koji/a nije pristupio/ila testiranju više se ne smatra kandidatom/kinjom u postupku.

Opis poslova i podaci o plaći radnog mjesta, sadržaj i način testiranja te pravni izvori za pripremanje kandidata za testiranje, objavit će se na mrežnoj stranici Trgovačkog suda u Osijeku <https://sudovi.hr/hr/tsos>.

Pravni izvori za pripremu kandidata za testiranje objavit će se na mrežnoj stranici Trgovačkog suda u Osijeku <https://sudovi.hr/hr/tsos>, istovremeno s objavom javnog natječaja.

Vrijeme i mjesto održavanja testiranja objavit će se najmanje pet dana prije dana određenog za testiranje, na mrežnoj stranici Trgovačkog suda u Osijeku <https://sudovi.hr/hr/tsos>.

Ako se na javni natječaj ne prijave osobe koje ispunjavaju propisane uvjete, odnosno ako prijavljeni kandidati ne zadovolje na testiranju, Predsjednica Trgovačkog suda u Osijeku će obustaviti postupak.

O rezultatima postupka kandidati će biti obaviješteni javnom objavom rješenja o prijmu u državnu službu izabranog kandidata na mrežnoj stranici Ministarstva pravosuđa, uprave i digitalne transformacije <https://mpudt.gov.hr/> i mrežnoj stranici Trgovačkog suda u Osijeku <https://sudovi.hr/hr/tsos>.

Dostava rješenja svim kandidatima smatra se obavljenom istekom osmoga dana od dana objave na mrežnoj stranici Ministarstva pravosuđa, uprave i digitalne transformacije <https://mpudt.gov.hr/>.

Osobni podaci kandidata prikupljaju se i obrađuju isključivo radi provođenja javnog natječaja sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka („Narodne novine“ broj 42/18).

Predsjednica suda:

Nada Roso